open-index/open-wikipedia-markdown huggingface dataset:
עופר יוספוביץ

**עופר יוספוביץ** (נולד ב-1970) הוא אורולוג, פרופסור לאורולוגיה בבית הספר לרפואה ע"ש סאקלר באוניברסיטת תל אביב, מנהל מחלקה אורולוגית בבית החולים איכילוב, מחלוצי המנתחים בישראל באמצעות רובוטיקה רפואית, על ידי מערכת כירורגית דה וינצ'י. תחום התעניינות עיקרי: כירורגיה אורולוגית אונקולוגית.

## ביוגרפיה
יוספוביץ יליד חיפה, בוגר בית הספר הריאלי בחיפה. עתודאי, סיים את בית הספר לרפואה באוניברסיטה העברית בירושלים ומרכז רפואי הדסה בהצטיינות, ולאחר שנת סטאז' בבית החולים הדסה עין כרם ובית החולים הדסה הר הצופים, בירושלים, התגייס יוספוביץ לצה"ל כרופא צבאי.

בין השנים 1995–1999 שרת יוספוביץ בצה"ל כרופא בחטיבת חי"ר וביחידה מובחרת.

בין השנים 1999–2005 התמחה יוספוביץ בכירורגיה אורולוגית, במחלקתו של הפרופ' ג'ק בניאל בבית החולים בילינסון בפתח תקווה.

בין השנים 2001–2002 יצא יוספוביץ להשתלמות מחקר ב-"Sloan Kettering Institute", בניו יורק שבארצות הברית.

בין השנים 2005–2008 השתלם יוספוביץ בהשתלמות עמיתים (Fellowship) בתחום האורולוגיה האונקולוגית בבית החולים "Memorial Sloan Kettering Cancer Center" , בניו יורק.

במסגרת זו התמחה יוספוביץ בניתוחים מורכבים לסרטן הערמונית, סרטן כליות, סרטן שלפוחית השתן וסרטן האשכים, ובאופן ספציפי בתחום הכירורגיה הלפרוסקופית והרובוטית כולל מערכת כירורגית דה וינצ'י,

בין השנים 2008–2016 כיהן יוספוביץ כמנהל היחידה לאורולוגיה אונקולוגית במרכז רפואי רבין.

משנת 2017 מכהן יוספוביץ כמנהל המחלקה האורולוגית במרכז הרפואי איכילוב בתל אביב.

## עבודה קלינית
יוספוביץ עוסק בניתוחי כריתה של שלפוחית השתן ושיחזור על ידי מעי.

יוספוביץ מטפל בכריתה של גידולים מורכבים בכליה, בטיפול כירורגי בסרטן האשכים, כולל כריתה של בלוטות הלימפה בבטן ובאגן בכריתה רדיקלית של הערמונית.

## אקדמיה
יוספוביץ פרופסור חבר בחוג לכירורגיה, בבית הספר לרפואה באוניברסיטת תל אביב.

יוספוביץ שותף לכתיבת 110 פרסומים מדעיים.

יוספוביץ משמש כסוקר במספר עיתונים רפואיים בתחום האורולוגיה (חבר מערכת בחלקם).
### ממחקריו של יוספוביץ
* ממחקריו של יוספוביץ באתר PubMed

### חברות באיגודים מקצועיים
* איגוד האורולוגים הישראלי (IUA)
* איגוד האורולוגים האמריקאי (AUA)
* איגוד האורולוגים האירופאי (EAU)
* האיגוד האמריקאי לאורולוגיה אונקולוגית (SUO)
* החברה האירופאית לאורולוגיה אקדמית (European Association of Academic Urologists)

## משפחה
יוספוביץ נשוי ואב לשלושה, מתגורר עם משפחתו ברמת השרון.

## ראו גם
* מערכת כירורגית דה וינצ'י
* כירורגיה רובוטית

## קישורים חיצוניים
* 
* 
* 
* 
* אישה צעירה שחלתה בתסמונת VHL - מחלה בה מתפתחים גידולים סרטניים מרובים בשתי הכליות שבגופה - נותחה על ידי ד"ר אבי ברי ופרופ' עופר יוספוביץ

## הערות שוליים

קטגוריה:אורולוגים ישראלים
קטגוריה:בוגרי בית הספר הריאלי
קטגוריה:רופאים צבאיים ישראלים
קטגוריה:סגל מרכז רפואי רבין
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי העתודה האקדמית
קטגוריה:ישראלים שנולדו ב-1970
ג'אווד כרים

**גַ'אווֶד כרִים** (בבנגלית: **জাওয়েদ করিম**; נולד ב-28 באוקטובר 1979) הוא יזם אינטרנט ומייסד שותף של אתר יוטיוב. היה האדם הראשון שהעלה קטע וידאו לאתר זה. לסרטון שפרסם בשם 'אני בגן החיות' יש למעלה מ-358 מיליון צפיות נכון ל-30 באפריל 2025. במהלך עבודתו ב-PayPal פגש את סטיבן צ'ן  וצ'אד הארלי, איתם ייסד את יוּטְיוּבּ מאוחר יותר. הוא תכנן רבים ממרכיבי הליבה באתר כולל מערכת המזהה הונאות באינטרנט בזמן אמת.

## חייו האישיים

כרים נולד במרזבורג שבמזרח גרמניה ב-1979 לאב ממוצא בנגלדשי ולאם גרמנייה. בראשית 1980 חצתה המשפחה את הגבול בין גרמניה המערבית לגרמניה המזרחית. גדל בנויס שבנורדריין-וסטפאליה, גרמניה המערבית ב-1992 עבר עם משפחתו לסיינט פול, מינסוטה. סיים את לימודיו בתיכון המרכזי של סיינט פול ואחר כך למד מדעי המחשב באוניברסיטת אילינוי באורבנה-שמפיין. הוא עזב את הקמפוס לקראת סיום הלימודים כדי לעבוד בחברת PayPal, אבל המשיך את הקורסים כדי לקבל תואר הראשון במדעי המחשב. לאחר מכן קיבל תואר שני במדעי המחשב מטעם אוניברסיטת סטנפורד.

## קריירה
בשנת 1998 התמחה כרים בחברת סיליקון גרפיקס.

בעת עבודתו ב-PayPal פגש את צ'אד הארלי וסטיב צ'ן. מאוחר יותר בשנת 2005 ייסד איתם את אתר שיתוף הווידאו, YouTube.

ב-23 באפריל 2005 העלה כרים את קטע הווידאו הראשון ביוטיוב - "אני בגן החיות*".*
ממוזער|ימין|אני בגן החיות, הסרטון הראשון אי פעם שהועלה ליוטיוב. הוא הועלה בשעה 20:27 ביום שבת, 23 באפריל 2005, על ידי כרים, ממייסדי האתר, תחת שם המשתמש "jawed"

לאחר שייסד ופיתח את יוטיוב יחד עם צ'אד הארלי וסטיב צ'ן נרשם כרים כסטודנט לתואר שני במדעי המחשב באוניברסיטת סטנפורד, תוך כדי עבודתו כיועץ ל-YouTube. כשהאתר נפתח בפברואר 2005 סירב להצעה לעבוד ביוטיוב אך הסכים לייעץ באופן לא-פורמלי מכיוון שהיה צריך להתמקד בלימודיו. כתוצאה מכך קיבל נתח נמוך בהרבה בחברה בהשוואה להארלי וצ'ן. בגלל צמצום פעילותו לאחר ההקמה היה כרים פחות ידוע לציבור כמייסד השלישי עד שיוטיוב נרכשה על ידי גוגל ב-2006. למרות חלקו הנמוך במניות החברה קיבל כרים 137,443 מניות של החברה, בשווי כולל של כ-64 מיליון דולר על פי מחיר הסגירה של גוגל באותה תקופה.

## קישורים חיצוניים

* 

## הערות שוליים

קטגוריה:אמריקאים ממוצא בנגלי
קטגוריה:יוטיוב
קטגוריה:יוטיוברים אמריקאים
קטגוריה:מתכנתים אמריקאים
קטגוריה:יזמי נדל"ן אמריקאים
קטגוריה:אנשי עסקים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1979
אלן תומאס (שחקנית)

**אלן תומאס** (באנגלית: **Ellen Thomas**; נולדה ב-3 בפברואר 1956) היא שחקנית בריטית במקור מסיירה לאון. היא שיחקה בתפקידים רבים בקולנוע ובטלוויזיה, והיא מוכרת בעיקר מהופעתה בסדרה הקומית "מורים" של ערוץ 4, ובתפקיד קלודט הוברד באופרת הסבון "איסטאנדרס".

## קריירה
בסדרה הקומית "מורים" שיחקה תומאס בתפקיד ליז ובה, המזכירה של בית הספר, והיא הייתה בין הדמויות הבודדות שהופיעו בכל ארבע העונות מ-2001 עד 2004. תומאס הופיעה בתפקיד קבוע בתוכנית הרדיו "Clare in the Community" של רדיו 4, ובסיטקום "Coming of Age" של ערוץ BBC Three. היא כיכבה בתפקיד אורח בפרקים בסדרות "דוקטור הו", "חדר מיון", "הולבי סיטי", "ויליאם ומרי" וב-"The Bill". כמו כן שיחקה בסרטי קולנוע כגון "אינסטינקט בסיסי 2", "South West 9", "וונדרלנד", וב-"The Secret Laughter of Women". על תפקידה בסדרה הקומית "כבוד הכומר" הייתה תומאס מועמדת לפרס ההופעה הקומית הטובה ביותר בפסטיבל הקולנוע השחור הבינלאומי.

תומאס ידועה בעיקר מהופעתה בתפקידים שונים באופרת הסבון של ה-BBC "איסטאנדרס". ב-1990 גילמה את פרל צ'דוויק, ב-2002 שיחקה בתפקיד אסטלה הולטון, ב-2010 ו-2011 הופיעה בדמות גרייס אולובונמי, ובשנים 2015–2016 גילמה את קולדט הוברד.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:סיירה לאון: אישים
קטגוריה:שחקניות קולנוע וטלוויזיה בריטיות
קטגוריה:מהגרות לממלכה המאוחדת
קטגוריה:בריטיות שנולדו ב-1956
קטגוריה:בריטים שנולדו ב-1956
פלורנס בייקר

ממוזער|פלורנס וסמואל בייקר, 1867
**פלורנס, ליידי בייקר** (באנגלית: **Florence, Lady Baker**) או **מריה פריין פון סאס; ברברה סאז; ברברה מריה סאז** (בהונגרית: **Sass Flóra** – פלורה שאש; 6 באוגוסט 1841 – 11 במרץ 1916) הייתה מגלת ארצות וחוקרת ממוצא הונגרי–בריטי. היא נולדה בטרנסילבניה (אז האימפריה האוסטרית), התייתמה, ונמכרה כשפחה לסמואל בייקר. יחד הם יצאו לחפש את מקורו של נהר הנילוס, וגילו את אגם אלברט. מאוחר יותר היא חזרה לאפריקה עם בעלה כדי לנסות לשים קץ לסחר העבדים.

## ילדותה
מקורות מסוימים אומרים כי פלורנס ברברה מריה פון סאס נולדה בנאג'אנייד (Nagyenyed; כיום איוד (Aiud) שברומניה) ב-1841. לפי המסורת המשפחתית, היא הייתה בתו של קצין סקלרי ממשפחת אצולה הונגרית, בעלת אחוזות בטרנסילבניה, שנקרא פון שאש (von Sass). בילדותה, במהלך המהפכה ההונגרית של 1848 "אביה ואחיה נהרגו לנגד עיניה" על ידי הרומנים. בגיל ההתבגרות היא דיברה הונגרית, גרמנית, רומנית וטורקית. ייתכן שהייתה בת ארבע עשרה כאשר נמכרה כשפחה בוידין, עיר נמל מבוצרת על גדת נהר הדנובה, באזור שהיה אז בשליטת האימפריה העות'מאנית (כיום בבולגריה) בינואר 1859. לפי מקורות מסוימים, היא נועדה להיות בבעלות הפאשה של וידין, אבל אז הבחין בה סמואל בייקר. הוא והמהרג'ה דוליפ סינג היו במהלך מסע ציד משותף. סמואל בייקר שיחד את השומרים והם הבריחו את פלורנס עבורו.

## אפריקה
סמואל בייקר לקח אותה לאפריקה, שם הוא הוביל משלחת למצוא את מקורותיו של הנילוס הלבן. הם נסעו במעלה הנילוס עד גונדוקורו, שם הצילה פלורנס את המשלחת. בגלל חוסר הגמישות של בעלה ובגלל חוסר נאמנות של אנשי הצוות, פרץ סכסוך שאיים להשבית את המשלחת. פלורנס הצליחה לתווך בין הניצים ולהגיע להסכמה משותפת. גונדוקורו היה בסיס לסחר בשנהב ובעבדים, וגם הנקודה שבה סירות לא יכלו להמשיך יותר. משם היה עליהם להמשיך ברגל. שם הם גם נפגשו עם ג'ון הנינג ספיק ועם ג'יימס גרנט, שסיפרו להם אודות מסעותיהם. הם הציעו לחקור ערוץ אחר של הנילוס. כאשר ספיק וגרנט כתבו על מסעותיהם בהמשך, אף אחד מהם לא הזכיר את פלורנס, דבר שנעשה לפי הסכם שעשו עם סמואל בייקר.

פלורנס ובייקר גילו את מפלי מרצ'יסון ואת אגם אלברט (כיום באוגנדה).
כשהגיעו לאנגליה, בני הזוג חיו בנורפוק. הם התחתנו ב-4 בנובמבר 1865. כאשר סמואל בייקר קיבל תואר אבירות, פלורנס הפכה לליידי בייקר. פרטי פגישתם היו אמורים להישמר בסוד, אולם הסיפור הופץ, והדבר הביא את המלכה ויקטוריה להרחיק את ליידי בייקר מחצר המלוכה.

בשנת 1869 הוזמן סמואל על ידי אסמאעיל פאשא, השליט הטורקי של מצרים, לחזור לאפריקה כדי לעזור למנוע או להפחית את סחר העבדים באזור גונדורוקו. בייקר מונה למושל הכללי של הנילוס המשווני. בני הזוג קיבלו את ההזמנה וחזרו לאפריקה.

## מאוחר יותר בחיים
בשנת 1873 התגוררו בני הזוג בייקר בביתם בדבון. גנרל גורדון הגיע בפברואר 1883 וביקש מסמואל לסייע לו בפינוי אנשים מח'רטום הנצורה במהלך המלחמה המהדית במצרים. פלורנס נתבקשה לצאת למסע, אך סירבה לחזור לאפריקה, ובעלה סירב לנסוע בלעדיה. סר סמואל בייקר נפטר בשנת 1893. פלורנס בייקר מתה בדבון כעשרים שנה מאוחר יותר, אך הם נקברו יחד.

## מורשתה
בני הזוג בייקר מופיעים בציור בשם "סמואל בייקר (1821-93) והגילוי של אגם אלברט" של סוורינו ברלדי.

פלורנס בייקר היא אחת מחמש הדמויות (יחד עם דיליה אקלי, כריסטינה דודוול, מרי קינגסלי ואלכסנדרין טינה) שנבחרו לספר העוסק בנשים חוקרות באפריקה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אצולה הונגרית
קטגוריה:מגלי ארצות
קטגוריה:אפריקה: חוקרים ומגלים
קטגוריה:ילידות 1841
קטגוריה:נפטרות ב-1916
נבחרת נורווגיה בכדורגל חופים

**הנבחרת הלאומית של נורווגיה בכדורגל חופים** מייצגת את נורווגיה בתחרויות כדורגל חופים בינלאומיות ונמצאת בפיקוחה של התאחדות הכדורגל הנורווגית.

## הסגל הנוכחי
*סגל נכון לאליפות אירופה בכדורגל חופים 2018*

מאמן:  ג'ון אנדרה ג'קובסן

## שיא תחרותי
### מוקדמות גביע העולם בכדורגל חופים (אופ"א)

## הישגים
**[[אליפות אירופה בכדורגל חופים]]**
* **מקום שישי (1)**: 2003

**[[גביע אירופה בכדורגל חופים]]**
* **מקום רביעי (1)**: 2008

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

נורווגיה
קטגוריה:נורווגיה: כדורגל
קטגוריה:נבחרות נורווגיה
יחסי אתיופיה–גרמניה

**יחסי אתיופיה–גרמניה** הם היחסים הדיפלומטיים שבין **[[אתיופיה|הרפובליקה הדמוקרטית הפדרלית של אתיופיה]]** לבין **[[גרמניה|הרפובליקה הפדרלית של גרמניה]]**. היחסים בין גרמניה לאתיופיה נשארו יציבים לאורך ההיסטוריה. בשנת 2005 נחגג יום מאה השנים לכינון היחסים הדיפלומטיים הרשמיים בין שתי המדינות.

## סקירה כללית
ממשלת גרמניה מסייעת לאתיופיה בתחומי החינוך, הכלכלה, הביטחון, החקלאות, משאבי הטבע ועוד. בנוסף, הממשלה מעניקה סיוע לפליטים באתיופיה על מנת לעזור להם להשתלב במערכת החינוך ובשוק העבודה. ממשלת גרמניה התחייבה לספק כ-48 מיליון יורו עבור מערכת החינוך האתיופית עד 2020. גם בתחום החקלאות, גרמניה התחייבה לספק כ-66.5 מיליון יורו שיעזור בפיתוח החקלאות הארצית.

## ביקורים מדרג גבוה

* הקיסר האתיופי, היילה סלאסי, ביקר בגרמניה בשנת 1954.
* היינריך ליבקה, נשיא גרמניה, ביקר באתיופיה ב-1964.
* רומן הרצוג, נשיא גרמניה, ביקר באתיופיה ב-1996.
* הורסט קלר, נשיא גרמניה ביקר באתיופיה ב-2004.
* אנגלה מרקל, הקנצלרית הגרמנית ביקרה באתיופיה ב-2007 ושוב באוקטובר 2016.
* וולדה ג'ורג'יס, נשיאת אתיופיה, ביקרה בגרמניה ב-2008.
* יואכים גאוק, נשיא גרמניה ביקר באתיופיה ב-2013.
* היילמריאם דסאלן, ראש ממשלת אתיופיה, ביקר בגרמניה בדצמבר 2014.

## יחסים כלכליים

* בשנת 2016, שווי הסחורה שיוצאה מגרמניה לאתיופיה הגיעה לסך 607 מיליון דולר אמריקאי והיא כללה מכונות שטיפה, טלפונים, שנאים, מחשבים, משאבות אוויר, לתת, מכוניות, חלקי רכב, טבק מגולגל, טרקטורים, חלקי ברזל, עץ מנוסר ועוד. באותה שנה, שווי הסחורה שיוצאה מאתיופיה לגרמניה הגיעה לסך 202 מיליון דולר אמריקאי והיא כללה מיץ פירות, חליפות, סוודרים, קפה, לימון, פלפל ועוד.
*בשנת 2016, שווי הסחורה שיוצאה מגרמניה לאתיופיה הגיעה לסך 347 מיליון דולר אמריקאי והיא כללה טורבינות גז, טלפונים, שנאים, מחשבים, משאבות אוויר, חיטה, מכוניות, חלקי רכב, טרקטורים ועוד. באותה שנה, שווי הסחורה שיוצאה מאתיופיה לגרמניה הגיעה לסך 241 מיליון דולר אמריקאי והיא כללה חליפות, סוודרים, נעליים, חולצות, קפה, בצל, פלפל ועוד.

## ייצוג

* אתיופיה מיוצגת בגרמניה על ידי 2 קונסוליות בברמן, דיסלדורף, קונסוליה כללית בפרנקפורט ועל ידי שגרירות שהיא מחזיקה בברלין, בירת המדינה.
* גרמניה מיוצגת באתיופיה על ידי שגרירות שהיא מחזיקה באדיס אבבה, בירת המדינה.

## קישורים חיצוניים

* יחסי המדינות באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
אברהם ביכלר

**אברהם ביכלר** (**Adolf Büchler**; י"ח בתשרי תרכ"ח/ 18 באוקטובר 1867 – כ"ט בשבט תרצ"ט/ 1939) היה חוקר במקצועות היהדות.

## חייו
נולד בפריקופה , הונגריה (היום סלובקיה). לאביו רבי מרדכי. בצעירותו קיבל חינוך מסורתי ב"חדר" ובישיבה. כבן עשרים בשנת 1887 החל את לימודי התאולוגיה בבית המדרש לרבנים בבודפשט, והיה תלמידם של בנימין זאב בכר ודוד קאופמן. ולמד פילוסופיה אצל יצחק יהודה גולדציהר שהשפיע עליו. ביכלר המשיך את לימודיו בבית המדרש לרבנים בברסלאו ולמד אצל ישראל לוי וצבי גרץ. ב-1890 סיים את לימודי הדוקטורט באוניברסיטת לייפציג בנושא "תולדות טעמי המקרא". לימים נדפסה עבודתו זה בספר.

ביכלר חזר לבודפשט כדי לסיים את לימודי הרבנות שלו, וסיים את לימודיו כרב בשנת 1892. אחר כך נסע לאוקספורד במשך שנה, שם השתלם תחת דודו אדולף נויבאואר, ופרסם חיבור (באנגלית) בנושא "קריאת התורה וההפטרה במחזור תלת שנתי". באותה שנה קיבל משרה כמורה בבית המדרש לרבנים בווינה, שם שימש כמרצה לתלמוד ותולדות ישראל במשך שלוש עשרה שנה.

ב-1906 נתמנה לסגן מנהל בבית המדרש לרבנים בלונדון (Jews' College)  ומ-1907 היה למנהל המוסד. במשרה זו כיהן עד סוף ימיו. נפטר בכ"ט בשבט תרצ"ט.

ביכלר פרסם ספרים (בעיקר בגרמנית) ומאמרים רבים בכתבי עת, ובספרי יובל.

שימש כחבר בוועד המפקח של המכון למדעי היהדות באוניברסיטה העברית בירושלים.

ארכיון הכולל תכתובות שלו שמור בספרייה הלאומית.

## ספריו (רשימה חלקית)
* Die Priester und der Cultus im Letzten Jahrzehnt des Tempelbestandes (הכהנים ועבודתם בעשר השנים האחרונות של בית שני), וינה 1895
תורגם בידי נפתלי גינתון, מוסד הרב קוק, ירושלים תשכ"ו
* Die Tobiaden und die Oniaden (משפחות טוביה ובני חוניו), וינה, 1899
* Das Grosse Synedrion in Jerusalem und das Beth-Din in der Quaderkammer des Jerusalemischen Tempels (הסנהדרין בירושלים ובית הדין הגדול בלשכת הגזית של בית המקדש), וינה, 1902

אחד מספריו שתורגם לעברית – "עם הארץ הגלילי", (תרגם מגרמנית:ישראל אלדד), מוסד הרב קוק, ירושלים, תשכ"ד.

## לקריאה נוספת
* 
* ישראל ברודי, יוסף רבינוביץ; (Hrsg.): Studies in Jewish History: The Adolph Büchler Memorial Volume. London; New York; Toronto: Oxford University Press, 1956
* 

## קישורים חיצוניים

* 
* 
* 
* 
* , 
* 
* 
* אילן היוחסין של אברהם ביכלר, עם תמונתו באתר Geni
;כתביו
* 
* 
* 
* 
* 
* 
* 

## הערות שוליים

קטגוריה:חוקרי תלמוד
קטגוריה:בוגרי בית המדרש לרבנים בברסלאו
קטגוריה:בוגרי אוניברסיטת לייפציג
קטגוריה:יהודים הונגרים
קטגוריה:יהודים סלובקים
קטגוריה:חוקרי תקופת הבית השני
קטגוריה:אנשי חינוך יהודים אוסטרים
קטגוריה:אנשי חינוך יהודים בריטים
קטגוריה:חוקרי תולדות עם ישראל בארץ ישראל
קטגוריה:ילידי 1867
קטגוריה:נפטרים ב-1939
Just Dance 2019

**Just Dance 2019** (בעברית: **רק לרקוד 2019**) הוא משחק ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם – "Just Dance".

המשחק הוכרז רשמית בכנס E3 2018 בתאריך ה-11 ביוני 2018, וישוחרר רשמית בצפון אמריקה לפלטפורמות PlayStation 3, ל-PlayStation 4, ל-Xbox 360, ל-Xbox One, ל-Wii ל-Wii U ול-Nintendo Switch ב-23 באוקטובר 2018.

Just Dance 2019 הוא המשחק האחרון שיצא לקונסולת ה-Xbox 360. זה גם משחק ה-Just Dance האחרון שיצא לקונסולת ה-Wii U, ומשחק ה-Wii U האחרון שיצא על ידי יוביסופט.

משחק זה מכיל לראשונה בסדרה שיר ישראלי, "Toy" בביצוע נטע ברזילי.

## מצבי משחק ותכונות
* **Just Dance Controller** - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית.
* **Just Dance Unlimited** - כ-350 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם.

בנוסף, יש שירים בלעדיים ל־Unlimited הכוללים:

***Kids Mode** - 8 ריקודים המותאמים לילדים, בהשראת משחקי ה-Just Dance Kids. זמין רק לקונסולות תקופת הדור השמיני.
* דף בית דינמי חדש הכולל פלייליסטים של אירועים מיוחדים ועונתיים, חדשות ופלטפורמת קהילה חדשה.

## רשימת השירים

## קישורים חיצוניים
* 

## הערות שוליים

קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:משחקי Wii
קטגוריה:משחקי Wii U
קטגוריה:משחקי נינטנדו סוויץ'
קטגוריה:משחקי וידאו משנת 2018
קטגוריה:Just Dance (סדרת משחקי וידאו)
קטגוריה:משחקי וידאו שפותחו בצרפת
יחסי בוטסואנה–גרמניה

**יחסי בוטסואנה–גרמניה** הם היחסים הדיפלומטיים שבין **[[בוטסואנה|רפובליקת בוטסואנה]]** לבין **[[גרמניה|הרפובליקה הפדרלית של גרמניה]]**.

## סקירה כללית
שתי המדינות מקיימות יחסים בילטרליים טובים, המבוססים על כבוד הדדי ושיתוף פעולה בתחומים מגוונים. מאז ביקורו של הנשיא הגרמני, הורסט קלר ב-2006, שיתופי הפעולה החלו להתגבר בהתמדה. בוטסואנה פתחה את שגרירותה בברלין ב-2013.

נשיא בוטסואנה ביקר בגרמניה בפברואר 2012, שם נפגש עם הקנצלר הגרמנית אנגלה מרקל ונשיא גרמניה כריסטיאן וולף. נשיא בוטסואנה ביקר שוב בגרמניה כחלק מתערוכת הסחר הבינלאומית שהתקיימה בברלין במרץ 2017. באוגוסט 2016, סגנית שר החוץ הגרמנית, מריה בוהמר, ביקרה בבוטסואנה.

## יחסים כלכליים
על פי הלמ"ס הגרמני, בשנת 2016, הסחר בין המדינות הסתכם ב-74.5 מיליון יורו כאשר גרמניה ייצאה לבוטסואנה סחורה בשווי 72.3 מיליון יורו. בוטסואנה מייצאת לגרמניה בעיקר מוצרי בשר ואילו גרמניה מייצאת לבוטסואנה בעיקר מכונות, מוצרי חשמל, כלי תחבורה, מוצרי מתכת, מוצרים כימיים, מוצרי עץ ועוד.

## ייצוג
* בוטסואנה מיוצגת בגרמניה על ידי 2 קונסוליות כלליות בהמבורג ומינכן ועל ידי שגרירות שהיא מחזיקה בברלין, בירת המדינה.
* גרמניה מיוצגת בבוטסואנה על ידי קונסוליה כללית במאון ועל ידי שגרירות שהיא מחזיקה בגאבורונה, בירת המדינה.

## קישורים חיצוניים

* יחסי המדינות באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
אקדח מעשן

**אקדח מעשן** הוא התייחסות לאובייקט או עובדה המשמש כראיה חד משמעית לביצוע פשע או מעשה דומה, והוא שלב אחד לפני תפיסה בזמן מעשה. בדרך כלל, מדובר באוסף של ראיות נסיבתיות המובילות למסקנה אחת, ולא בראיה ישירה וחד משמעית.

שמו במקור בא מרעיון של מציאת אקדח שעדיין מעשן (כלומר, שנעשה בו שימוש ממש לאחרונה) של אדם החשוד ברצח, במצב זה תהיה הרשעתו כמעט ודאית. מקור הביטוי בספר על שרלוק הולמס בסיפור, "ההרפתקה של גלוריה סקוט" (1893).

בנוסף, מושג זה התפתח לכדי שימוש במקרים לגמרי לא קשורים לפעילות פלילית. לדוגמה, ראיות מדעיות לא ודאיות לגמרי לטובת השערה מסוימת נקראות לפעמים "אקדח מעשן".

קטגוריה:דימויים
קטגוריה:עשן
יחסי אזרבייג'ן – ניו זילנד

[ממוזער|[נשיא אזרבייג'ן אילהם אלייב (מימין) מקבל כתב האמנה משגריר ניו זילנד הנכנס, 2014]]
**יחסי אזרבייג'ן–ניו זילנד** הם היחסים הדיפלומטיים שבין '''הרפובליקה של אזרבייג'ן''' לבין **[[ניו זילנד]]**.

היחסים הדיפלומטיים הרשמיים בין המדינות כוננו ב-29 ביוני 1992. נציג ממשלת ניו זילנד ביקר באזרבייג'ן ב-5 ביוני 2013. ב-23 בדצמבר 2013, רובשאן ג'משידוב (היושב בקנברה), מונה לשגריר אזרבייג'ן בניו זילנד.

## יחסים כלכליים
* בשנת 2016, שווי הסחורה שיוצאה מניו זילנד לאזרבייג'ן הגיעה לסך 37.4 מיליון דולר אמריקאי והיא כללה בעיקר חמאה, חלב, שנאים ועוד. באותה שנה, שווי הסחורה שיוצאה מאזרבייג'ן לניו זילנד הגיעה לסך 726 אלף דולר אמריקאי והיא כללה אוכל לחיות, מיץ פירות, מים בטעמים, מכונות חפירה ועוד.
* בשנת 2015, שווי הסחורה שיוצאה מניו זילנד לאזרבייג'ן הגיעה לסך 45.9 מיליון דולר אמריקאי והיא כללה חמאה, חלב, מרגרינה, לתת ועוד. באותה שנה, שווי הסחורה שיוצאה מאזרבייג'ן לניו זילנד הגיעה לסך 54.6 אלף דולר אמריקאי והיא כללה מיץ פירות ושטיחים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סקוט וביילי

**סקוט וביילי** (באנגלית: **Scott & Bailey**) היא סדרת דרמה בריטית ששודרה לראשונה ב־ITV ב-29 במאי 2011 והסתיימה ב-27 באפריל 2016. בסדרה מככבות סוראן ג'ונס ולזלי שארפ, ומשתתפים גם אמיליה בולמור, ניקולס גליבס, דני מילר, ופיפה הייווד. את הסדרה כתבה סאלי ויינרייט, בהתבסס על רעיון מקורי של ג'ונס וסאלי לינדזי. הסדרה סובבת את חייהן האישיים והמקצועיים של שתי בלשות משטרה, ג'נט סקוט ורייצ'ל ביילי, ומתקיימת במדור בדיוני של משטרת מנצ'סטר.

## הפקה
הסדרה הוזמנה על ידי ITV לאחר שהרעיון הוצג בפני המפיקה בפועל ניקולה שינדלר, שהביאה את הפרויקט לתסריטאית סאלי ויינרייט. הסדרה מצולמת ברובה באזור מנצ'סטר רבתי.

הרעיון המקורי נהגה על ידי סוראן ג'ונס וסאלי לינדזי, שחשבו שאין מספיק תפקידים עבור נשים ש"אינן אשתו-של, עוזרתו-של, אמו-של, מאהבתו-של, וכן הלאה" לינדזי, שאוהדת של תוכניות טלוויזיה כגון "קגני ולייסי", רצתה לפתח רעיון שעוקב אחר שתי נשות מקצוע, וג'ונס כינתה את התוכנית "הקגני ולייסי של מנצ'סטר".

אחרי ששינדלר הביאה את הפרויקט לויינרייט, הצטרפה אליה דיאן טיילור, לשעבר מפקחת במשטרת מנצ'סטר, והתוכנית התפתחה משם מעבר לרעיון ההתחלתי של ג'ונס ולינדזי. מנקודת מבטה של טיילור, תוכניות משטרה הן לעיתים קרובות לא רק מלאות בטעויות פרוצדורליות ואי דיוקים טכניים, אלא שהן מפספסות כיצד שוטרים אמיתיים מתנהגים ומרגישים. היא תרמה לתיאור מציאותי יותר של חייהן של שוטרות בתוכנית

ג'ונס, שמעת פיתוח הרעיון ראתה את עצמה משחקת את רייצ'ל ביילי, קיבלה את התפקיד. במקור, לינדזי הייתה אמורה לככב מולה, אבל היא נכנסה להריון עם תאומים, אז התפקיד של ג'נט ניתנה ללזלי שארפ; לינדזי קיבלה תפקיד קטן יותר בתור אליסון, אחותה של רייצ'ל.
[שמאל|ממוזער|267x267 פיקסלים|לשעבר סניף של [ברקליס, הבניין ששימש כתחנת המשטרה בסדרה]]

## השחקנים
* לזלי שארפ - ג'נט סקוט, אחת משתי הבלשיות שהן הדמויות הראשיות
* סוראן ג'ונס - רייצ'ל ביילי, אחת משתי הבלשיות שהן הדמויות הראשיות
* ניקולס גליבס - אנדי רופר, סמל בילוש (עונות 1–2)
* דני מילר - סמל בילוש (עונות 3–4)
* אמיליה בולמור - ג'יל מארי, מפקדת היחידה
* פיפה הייווד - ג'ולי דודסון, רפ"ק
* בן בט – בלש קווין לאמב

## עונות

## קישורים חיצוניים
* 

## הערות שוליים

קטגוריה:סדרות משטרה ופשע
קטגוריה:סדרות דרמה בריטיות
קפה נגלר

**קפה נגלר** הוא סרט תיעודי ישראלי בבימויים של מור קפלנסקי ויריב בראל, בהפקתו של לירן עצמור ובתמיכת קרן גשר לקולנוע רב תרבותי. הסרט הוקרן בבכורה עולמית בפסטיבל הסרטים הבינלאומי בברלין בשנת 2016, כמה חודשים אחרי הבכורה המקומית בפסטיבל הסרטים הבינלאומי חיפה.

עלילה

בסרט, הבמאית יוצאת למסע בעקבות הסיפור שמאחורי "קפה נגלר" המפורסם - בית קפה שהוקם ונוהל על ידי משפחתה בראשית המאה ה-20 בברלין. סבתה של הבמאית, נעמי קפלנסקי, דוקומנטריסטית לשעבר, היא נכדתם של בעלי בית הקפה ומלווה את צילומי הסרט בהתרגשות מביתה בישראל. במהלך הצילומים הבמאית מגלה שההיסטוריה האמיתית מאחורי בית הקפה המשפחתי אינה זוהרת כפי שהמשפחה האמינה כל השנים וככל שהאשליה סביב בית הקפה מתפוגגת היא נאלצת לגשר על הפער בין הזיכרון המשפחתי לאמת ההיסטורית. הסרט "קפה נגלר" עושה שימוש בכלים תיעודיים ועלילתיים כדי לעסוק באותו פער.

## קישורים חיצוניים

;ביקורות
* 
* גידי אורשר, "קפה נגלר" – בעקבות סיפורי סבתא, 5 במרץ 2016
* מרלין וניג, בית הקפה שאתן חייבות להכיר, באתר סלונה, 22 בפברואר 2016
* איתן וויץ, קפה נגלר: Die wahre Geschichte, oder nicht, 6 במרץ 2016
* 
* דפנה לוי, היה או לא היה – סיפור אהבה, 21 במרץ 2016
* 
* 

## הערות שוליים

2018 06
קטגוריה:סרטים תיעודיים ישראליים
גיל פופילסקי

**גיל פופילסקי** (נולד ב-6 באוקטובר 1993) הוא שחמטאי בדרגת רב-אמן.

בשנת 2013 הוא היה חבר נבחרת ישראל, שהשתתפה באליפות אירופה לנבחרות.

נכון לספטמבר 2025, מדורג במקום ה-58 בישראל לפי מד כושר.

למד לתואר ראשון באוניברסיטת טקסס בדאלאס. נשוי.

## הישגים בולטים
* 2003 - זכה באליפות ישראל לנערים עד גיל 10
* 2007 - סיים במקום השלישי באליפות ישראל לנערים עד גיל 14 (ניצח דני ראזניקוב)
* 2007 - זכה במקום השלישי באליפות אירופה לנערים עד גיל 14
* 2008 - זכה באליפות ישראל לנערים עד גיל 15
* 2009 - זכה באליפות אירופה לנערים עד גיל 16
* 2011 - זכה באליפות ישראל לנערים עד גיל 20.

## קבלת דרגות בינלאומיות
* 2010 - אמן בינלאומי
* 2013 - רב-אמן.

## קישורים חיצוניים

## הערות שוליים

קטגוריה:רבי-אמנים ישראלים
קטגוריה:בוגרי אוניברסיטת טקסס בדאלאס
קטגוריה:ישראלים שנולדו ב-1993
דניאל אינגס

**דניאל אינגס** (באנגלית: **Daniel Ings**; נולד ב-30 בנובמבר 1985) הוא שחקן אנגלי. הוא ידוע בעיקר מהופעתו בתפקיד לוק קארן בסדרה הקומית "חולה אהבה" של ערוץ 4 ונטפליקס.

## ביוגרפיה
אינגס למד בבית ספר דאונטסי בווילטשייר ואחר למד באוניברסיטת לנקסטר בתחום לימודי תיאטרון וסיים את התואר ב-2008. את הכשרתו המקצועית רכש אינגס בבית הספר למשחק של תיאטרון בריסטול אולד ויק ובתיאטרון הלאומי לנוער. הוא הופיע במחזות, סרטים קצרים ותוכניות טלוויזיה. תפקידיו הבולטים ביותר הם בדמות ג'ייק בקומדיה "Pete versus Life" של ערוץ 4, וקלווין בדרמה הקומית "Psychoville" של ה-BBC. ב-2011 שיחק אינגס בעונה הראשונה של הסדרה הקומית של ערוץ Sky 1 "בית הקפה".

בשנים 2014 ו-2015 הופיע אינגס בתפקיד "מנהל מחלקת הפלט", מאט טאוורנר בסדרה המוקומנטרית "W1A" של ערוץ BBC2. ב-2016 ו-2017 גילם את דמותו של קומנדר מייק פרקר בסדרת הדרמה של נטפליקס "הכתר". ב-2018 החל להופיע בתפקיד הבעל של הדמות הראשית בגילומו של אלן קאמינג בסדרת הדרמה המשטרתית "אינסטינקט".

## פילמוגרפיה
### קולנוע

### טלוויזיה

## תפקידים בתיאטרון
* האמן ומרגריטה" (ליריק המרסמית', 2004)
* "White Boy" (תיאטרון סוהו, 2007)
* "Tory Boyz" (תיאטרון סוהו, 2008)
* "I See Myself As a Bit of an Indiana Jones Figure" (תיאטרון אולד רד ליון, 2010)
* "פרנקנשטיין" (התיאטרון המלכותי הלאומי, 2011) בתפקיד ויקטור / משרת
* "Howl's Moving Castle" (סאות'ארק פלייהאוס, 2011) בתפקיד האול
* "One Man, Two Guvnors" (תיאטרון היימרקט, החל מ-2 במרץ 2012) בתפקיד אלן דנגל

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1985
דני ראזניקוב

**דני ראזניקוב** (נולד ב-29 במרץ 1993) הוא שחמטאי ישראלי בדרגת רב-אמן.

בשנת 2013 הוא היה חבר נבחרת ישראל בשחמט שהשתתפה באליפות אירופה לנבחרות.

נכון לספטמבר 2025, מדורג במקום ה-41 בישראל לפי מד כושר.

למד לתואר ראשון במדעי המחשב באוניברסיטת טקסס בדאלאס, סיים בשנת 2019.

## הישגים בולטים
* 2007 - זכה באליפות ישראל עד גיל 14
* 2011 - סיים במקום שני באליפות ישראל עד גיל 20 (ניצח את גיל פופילסקי)
* במשחקי המכביה התשע-עשרה הוא היה שלישי (ניצח את סמיון דבוייריס).

## קבלת דרגות בינלאומיות
* 2011 - אמן בינלאומי
* 2015 - רב-אמן.

## קישורים חיצוניים

## הערות שוליים

קטגוריה:רבי-אמנים ישראלים
קטגוריה:בוגרי אוניברסיטת טקסס בדאלאס
קטגוריה:יקנעם עילית: אישים
קטגוריה:ישראלים שנולדו ב-1993
מוסרות

ממוזער|מפה של נדודי בני ישראל משנת 1641
**מוסרות** (גם **מוסרה**) הוא שמו של מקום הנזכר במקרא כאחת מתחנות (ה28 במספר) בני ישראל במסעם לאחר יציאת מצרים.

בני ישראל הגיעו למוסרות לאחר שהיו בחשמונה, וממסורות המשיכו לבארות בני יעקן, בדרכם לארץ ישראל: .

## סדר המסעות
בספר דברים חזרה התורה על פירוט מסעות בני ישראל במוסרות אך בשינוי סדר המסעות: .

בתלמוד ירושלמי התקשו בדברי הפסוק, שהרי אהרן מת ונקבר בהור ההר, ואילו בפסוק זה נאמר שמת במסורה. מלבד זה התקשו בסתירת הפסוקים כאשר בספר במדבר כפי שהובא לעיל נאמר שבני ישראל נסעו ממסורות לבני יעקב, ואילו בספר דברים נאמר שנסעו מבארות בני יעקן למוסרה.

בתלמוד ישבו את שתי הקושיות בכך שלאחר שנסתלקו ענני הכבוד במיתת אהרן בהור ההר, שהגינו על בני ישראל, פחד בני ישראל ממלחמה עם כנען מלך ערד, ורצו לחזור לאחריהם למצרים, וחזור בפועל עד לבני יעקן, ומשם הלכו שוב למוסרה, עד שנלחמו בהם שבט לוי והחזירו אותם חזרה, ובמלחמה זו הרג שבט לוי מבני ישראל שמונה משפחות ובני ישראל הרגו מבני לוי ארבע משפחות, לאחר מעשה זה הבינו בני ישראל שמה שגרם להם למלחמה זו ולהרוגים הוא מפני שלא ספדו לאהרן הכהן. לכן מיד ערכו הספד בעודם במסורה, לכן נכתב בפסוק כאילו מת אהרן במוסרה.

פרשני המקרא כתבו ליישב את סתירת בפסוקים בדרכים אחרות, על פי פשוטו של מקרא:

הרשב"ם על התורה כתב ליישב הסתירה בפשוטו, שכוונת התורה "נסעו מבארות בני יעקן מוסרה" היינו מבני יעקן שליד מוסרה, או מבני יעקן שהגיעו לשם ממוסרה.

בפירוש האבן עזרא כתב ליישב ש"מוסרות" הוא מקום אחד, אך **מוסרה** הוא מקום אחר. אך הרמב"ן דחה פירושו, וכתב שדרך התורה לשנות במעט את שמות המקומות והאנשים.

## הערות שוליים

קטגוריה:נדודי בני ישראל במדבר: אתרים
Daytona Sportscar

**Daytona Sportscar** היא מכונית ספורט בתצורת קופה, מתוצרת יצרנית מכוניות המרוץ האוסטרלית **Borland Racing Developments**  אשר מיוצרת משנת 2001  ועד היום.
דגמי "Daytona Sportscar" שייכים לקבוצת גראן טוריסמו בסגנון רטרו.

דגם ה"-Daytona Sportscar" מבוסס על דגם "Shelby Daytona"  אשר יוצר בין השנים 1964–1965.

מנוע דגם ה"Daytona Sportscar" כולל הבלמים, הגלגלים, הדיפרנציאל, ומערכת ההיגוי יוצרו על ידי "Holden (General Motors)" האוסטרלית, חברת בת של ג'נרל מוטורס.

מטה ומפעל היצרן מוקם ברובע "Braeside, Victoria"  במלבורן, במדינת ויקטוריה.

דגמי "Daytona Sportscar" משתתפים במרוצי מכוניות.

נהג מרוצי המכוניות האוסטרלי פיטר ברוק נהרג ב-8 בספטמבר 2006 בדגם של "Daytona Sportscar".

## "Daytona Sportscar"
* גוף הדגם עשוי מסיבי פחמן
* 2 דלתות
* 2 מושבים
* מנוע הנעה אחורית
* מערכת בקרת משיכה
* ABS
* השילדה בנויה במסגרת של חללים ("Space frame" )

## לקריאה נוספת
* דגם  "Daytona Sportscar" - תמונה (archive.org/web)

## קישורים חיצוניים
* 
* 

## הערות שוליים

קטגוריה:דגמי מכוניות שהושקו ב-2001
קטגוריה:מכוניות ספורט
קטגוריה:מכוניות קופה
קטגוריה:מכוניות רטרו
קטגוריה:מכוניות עשויות סיבי פחמן
קטגוריה:כלי רכב המיוצרים באוסטרליה
דנה זרמון

**דנה זרמון** (נולדה ב-22 בנובמבר 1992) היא יוצרת תוכן ואשת עסקים בתחומי הלייף סטייל והאופנה, דוגמנית, ומנחה ישראלית. השתתפה בתוכנית הדוקו-ריאליטי "itgirls" בהוט.

## ביוגרפיה
דנה זרמון נולדה וגדלה בשכונת רמת אביב שבתל אביב. אביה הוא הפרסומאי ואיש העסקים אילון זרמון, ואימה היא הפרסומאית והאומנית דרורית ברזילי. אביה החורג, בן זוגה של אמה הוא השחקן גיא לואל. סבה מצד האב נולד בתוניסיה, סבתה מצד האב נולדה במרוקו (לבית איפרגן) הוריה של אימה נולדו בלוב.

למדה בבית הספר אליאנס תל אביב.

שירתה בצה"ל כמש"קית ת"ש במודיעין ובחטיבת ביסלמ"ח.

בעלת תואר ראשון בפסיכולוגיה מהמרכז הבינתחומי הרצליה, שבו למדה בשנים 2013–2017.

## קריירה
ב-2014 פתחה את הבלוג "dandy-z" המתמקד באופנה ובלייף סטייל. בשנים 2015–2017 שודרו שלוש עונות של "איט גירלז" בהוט בידור ישראלי. זרמון ביחד עם שלוש נשים פתחה בלוג אופנה.

ב-2017 הנחתה את "לפני הקול", התוכנית המלווה את תוכנית המציאות The Voice ישראל.
בקיץ 2017 השתתפה יחד עם ארוסה גיא ביטון בתוכנית "זוג מנצח VIP" ששודרה בערוץ 10. הנחתה פינות אורח רבות בערוץ 2, פינה קבועה בתוכנית "המהפך" בשידורי קשת ("מהפכונים בחמש דקות", 2016) ופינה קבועה בHOT בידור ישראלי.
[250px|ממוזער|שמאל|250px|זרמון בדיון על ה[אינסטגרם בוועידת המשפיעים של חברת החדשות, 2018]]

עבדה בשיתופי פעולה עם מותגים רבים, בהם המותגים הבין לאומיים טרסמה (Tresemme), פנדורה, סמסונג ומותגים ישראלים כמו קניון רמת אביב, רנואר, הוט מובייל ושימשה כפרזנטורית של קניון עזריאלי ראשונים, וחברת הסלולר ווי פון (We4G). בנוסף, עיצבה ויצרה קולקציות בתחום האיפור (לחברת פלורמר) ובתחום התכשיטים (למעצבת אפרת קסוטו) שנשאו את שמה.

הופיעה על שערי כתבי העת "פנאי פלוס", "מעריב לנוער", "בלייזר", "את" והמוספים "זמנים מודרניים" ו"זמנים בריאים" של העיתון "ידיעות אחרונות".

מארגנת הפקות אופנה למגזינים ואחראית סטיילינג אופנה בפרסומות.

בדצמבר 2017 פתחה את "אינסטקדמי" (Instacademy) – קורס לימודי בתקשורת ומיתוג בעולם הרשתות החברתיות, בדגש על אינסטגרם. מעבירה הרצאות אורח על רשתות חברתיות וסטיילינג בשנקר, בבית הספר המעשי למקצועות המדיה, MAKE, בשיתוף שידורי קשת ובתיכונים ברחבי ישראל.

בשנת 2020 החלה להנחות את התוכנית "MyStory" בערוץ 24, שעוסקת בפעילויות באינסטגרם.

ביולי 2025 השתתפה יחד עם אביה אילון זרמון בעונתה השישית של התוכנית "המטבח המנצח VIP".

## חיים אישיים
זרמון נשואה לגיא ביטון, איש עסקים בתחום הנדל"ן. מתגוררים ברמת אביב שבתל אביב, ולהם בן ובת.

## קישורים חיצוניים

* 

* אתר האופנה של זרמון
* 
* 
* 
* דליה בן ארי, דנה זרמון: "אני לא צריכה ללמוד משחק, אני שחקנית מלידה", באתר את, 5 באוגוסט 2019
* 

## הערות שוליים

קטגוריה:מנחות טלוויזיה ישראליות
קטגוריה:פרזנטוריות ישראליות
קטגוריה:פרזנטורים ישראלים
קטגוריה:בוגרות תיכון אליאנס (תל אביב)
קטגוריה:מתחרי זוג מנצח VIP
קטגוריה:מתחרי MKR המטבח המנצח
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:תל אביב-יפו: אישים
קטגוריה:רמת אביב: אישים
קטגוריה:בוגרי תיכון אליאנס (תל אביב)
קטגוריה:ישראליות שנולדו ב-1992
קטגוריה:ישראלים שנולדו ב-1992
יונתן סע הביתה

"**יונתן סע הביתה**" הוא שיר עברי שכתב יהונתן גפן, הלחין נפתלי אלטר ובוצע ב-1973 על ידי אושיק לוי, שמאוחר יותר כלל אותו באלבומו השני, "אושיק לוי" (1974).

## רקע
השיר נוצר בלונדון ב־1971, בביקור של אושיק לוי בביתו של שלום חנוך, שהתגורר אז באנגליה בניסיון לפתח קריירה בינלאומית. באותו יום ביקרו את חנוך גם יהונתן גפן ונפתלי אלטר, ששהו גם הם בלונדון באותה תקופה. בעקבות מזג האוויר האפור כתב גפן את השיר, אלטר הלחין, ולוי הקליט אותו עם שובו לישראל. את קולות הרקע בשיר שרות ריקי גל ורותי נבון. השיר יצא לאור בפברואר 1973, ובמקור נקרא "סע הביתה יונתן", כשמו של מחזה מאת חנוך ברטוב שעלה בשנות השישים. הוא נכלל באלבום הסולו השני של לוי, "אושיק לוי", שהופיע בסוף 1974, ושם נקרא בשמו המוכר, "יונתן סע הביתה". המבקר יוסי חרסונסקי כתב כי השיר "הוא מאותם שירים בלתי אמצעיים, המספרים על רגשות פשוטים, ואלטר ידע ליצור מנגינה אקספרסיבית ואף להתאימה לסגנון שירתו של אושיק".

בשנת 2003 הוציא אושיק לוי את האלבום "אושיק לוי וחברים, אבל כולם – בהופעה חיה", שכלל ביצוע לשיר עם אסף אמדורסקי. במצעד הפזמונים העברי השנתי של גלי צה"ל לשנת התשס"ג (2003) הגיע ביצוע זה למקום ה-30.

## תוכן השיר
השיר מציג קיטוב בין שני רגשות מנוגדים: ההנאה מן השהות מחוץ לישראל, ומנגד הגעגועים אליה. בשיר תיאורי מזג אוויר קודרים המציגים את הצד הלא מהנה של החיים בנכר.

בבית הראשון מתוארת עיר גדולה ללא חיילים. היא אינה מוזכרת בשמה. הדובר מדבר בגוף ראשון. הוא טוען כי מצד אחד הוא מרגיש בה נפלא, אך מצד שני הוא מרגיש בה זרות.

הפזמון החוזר מדבר בגוף שני, ובו קריאה ליונתן לנסוע הביתה לארץ ישראל. יהונתן גפן בחר בפזמון את הכתיב "יונתן" ולא את כתיב שמו שלו, "יהונתן".

"קח מתנה קטנה לילד" - אביב גפן, בנו של יונתן, נולד כשנתיים לאחר כתיבת השיר; ולכן מילות השיר אינן מתייחסות אליו במפורש.

בבית השני מתאר הדובר דמות אנונימית בשם מייקל. בנוסף מוזכר "שלום" שהוא שלום חנוך ששהה אף הוא בלונדון בניסיונו לפתח קריירה בינלאומית, ואיתו היה חבר גפן בחבורת לול. חנוך, יוצא קיבוץ משמרות, מדבר על פי השיר "אנגלית כמו שבקיבוץ". השורה "והוא הראה לי את העיר ומאיה שגדלה" מתייחסת לבתו של חנוך מאיה, שהוזכרה בשיר של חנוך שהוקדש לה (עוד לפני לידתה). בסוף הבית שוב הדובר מתייחס בדואליות לשהות במדינה זרה ואומר "האנשים בריאים אבל השמש כאן חולה".

הבית השלישי מציג שוב את הרגשות השונים: מצד אחד מנגנים רוקנ'רול בכל מיני צבעים, אך מצד שני החורף בא לכאן מוקדם והאור אינו עליז.

## קישורים חיצוניים

* "יונתן סע הביתה" בפזמונט
* 

## הערות שוליים

קטגוריה:שירי 1973
קטגוריה:שירי אושיק לוי
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי נפתלי אלטר
קטגוריה:שירים על חזרה הביתה
קטגוריה:שירים על לונדון
ולרי בלנקי

**ולרי ולדימירוביץ' בלנקי** (ברוסית: **Валерий Владимирович Беленький**; נולד ב-5 בספטמבר 1969) הוא מתעמל יהודי יליד אזרבייג'ן. בעבר הוא התחרה עבור ברית המועצות, אזרבייג'ן וגרמניה. הוא אלוף אולימפי (ברצלונה 1992) ופעמיים אלוף עולם (שטוטגרט 1989 ואינדיאנפוליס 1991) בתחרות הקבוצתית, בעל מדליית ארד אולימפית אישית, בקרב-רב (ברצלונה 1992), פעמיים אלוף עולם (אינדיאנפוליס 1991 ולוזאן 1997) בתרגיל סוס סמוכות ופעמיים ברציפות בעל מדליית ארד מאליפות העולם (פריז 1992 וברמינגהאם 1993) בתרגיל מקבילים.

## ביוגרפיה
בלנקי נולד וגדל בבאקו, אזרבייג'ן למשפחה יהודית.

באליפות העולם שנערכה בשטוטגרט באוקטובר 1989 זכה בלנקי במדליית זהב בתחרות הקבוצתית.

באליפות העולם שנערכה באינדיאנפוליס בשנת 1991 זכה בלנקי בשתי מדליות זהב, בתחרות הקבוצתית ובתרגיל סוס סמוכות.

באליפות העולם שנערכה בפריז באפריל 1992 זכה בלנקי במדליית ארד, בתרגיל מקבילים. נוסף לכך, הוא סיים במקום תשיעי בתרגיל סוס סמוכות. שלושה חודשים לאחר מכן, באולימפיאדת ברצלונה (1992) הוא זכה בשתי מדליות, זהב וארד. מדליית זהב בתחרות הקבוצתית (585.400 נק'), לפני סין (583.750 נק') ויפן (578.250 נק') ומדליית ארד בתחרות קרב רב (58.625 נק'), אחרי ויטלי שרבו (59.025 נק') וגריגורי מיסוטין (58.925 נק'), שלושתם מהמשלחת המאוחדת. נוסף לכך, הוא סיים פעמיים במקום חמישי בתרגיל טבעות (9.825 נק') ובתרגיל מתח (9.787 נק') ובמקום שביעי בתרגיל סוס סמוכות (9.250 נק').

מאחר שלא הייתה באזרבייג'ן פדרייצת התעמלות הוא התחרה באליפות העולם שנערכה בברמינגהאם בשנת 1993 תחת הדגל האולימפי וזכה בפעם השנייה ברציפות במדליית ארד, בתרגיל מקבילים. נוסף לכך, הוא סיים במקום שישי בתחרות קרב רב ובמקום שמיני בתרגיל סוס קפיצות.

בשנת 1994 קיבל בלנקי אזרחות גרמנית ובאליפות העולם שנערכה בבריזביין, אוסטרליה באפריל אותה שנה הוא זכה במדליית ארד בתרגיל טבעות. נוסף לכך, הוא סיים במקום רביעי בתחרות קרב רב (56.312 נק'), אחרי ויטלי שרבו שסיים שלישי (56.350 נק'), במקום שביעי בסוס סמוכות.

באליפות העולם שנערכה באצ'יזן, מחוז פוקואי, יפן בשנת 1995 סיים בלנקי במקום חמישי בתחרות קרב רב.

באולימפיאדת אטלנטה (1996) סיים בלנקי בתחרות קרב-רב במקום שישי ובתחרות הקבוצתית הוא סיים במקום שביעי.

באליפות העולם שנערכה בלוזאן, שווייץ בשנת 1997 זכה בלנקי בפעם השנייה במדליית זהב, בתרגיל סוס סמוכות. נוסף לכך, הוא סיים במקום רביעי בתרגיל טבעות.

באליפות העולם שנערכה בטיינג'ין, סין בשנת 1999 זכה בלנקי בפעם השנייה במדליית זהב, בתרגיל סוס סמוכות. נוסף לכך, הוא סיים במקום שיש בתרגיל סוס סמוכות.

לאחר שפרש מספורט תחרותי החל בלנקי לאמן התעמלות מכשרים, כולל את מרסל נגוין סגן אלוף האולימפי בקרב-רב (לונדון 2012).

בשנת 2015 נכנס בלנקי להיכל התהילה של ההתעמלות, כמתעמל מאזרבייג'ן.

## קישורים חיצוניים

*  Valery Belenky - International Gymnastics Hall of Fame 2015, באתר YouTube 

קטגוריה:מתעמלים יהודים
קטגוריה:אלופים אולימפיים יהודים
קטגוריה:מתעמלים באולימפיאדת ברצלונה (1992)
קטגוריה:מתעמלים באולימפיאדת אטלנטה (1996)
קטגוריה:משתתפים יהודים באולימפיאדת ברצלונה (1992)
קטגוריה:משתתפים יהודים באולימפיאדת אטלנטה (1996)
קטגוריה:אזרים שנולדו ב-1969
פסטיבל סרטי הנשים הבין-לאומי המטאטא המעופף

**פסטיבל סרטי הנשים הבין-לאומי המטאטא המעופף** (בטורקית: **Uçan Süpürge Kadın Filmleri Festivali**, ידוע בשמו באנגלית: **Flying Broom International Women's Film Festival**) הוא פסטיבל סרטים שנתי המתרחש באנקרה, אשר מכיר בתרומות נשים לקולנוע.

הפסטיבל יוסד על ידי הלימה גונר בשנת 1997 על מנת להעלות את המודעות ולהילחם למען זכויות נשים, במסגרת פעילות הארגון הפמיניסטי הטורקי, המטאטא המעופף (Uçan Süpürge).

זהו פסטיבל סרטי הנשים היחיד המתקיים בטורקיה.

## מטרות
המטרה המוצהרת של הפסטיבל היא "לבחון את עולם הקולנוע מפרספקטיבה פמיניסטית, וליצור מרחב שמאפשר שיח על חוויותיהן של נשים; כמו כן, להכיר במאיות, טורקיות ומשאר העולם, לקהל הפסטיבל."

## תוכן הפסטיבל
הפסטיבל מקבל סרטים בקטגוריות הבאות: סרטים באורך מלא, סרטים תיעודיים (עד 60 דקות), קצרים, ואנימציה. בנוסף, בפסטיבל מתקיימים גם פאנלים ותערוכות.

פרסים כוללים:
* פרס הכבוד של המטאטא המעופף
* פרס התמה
* פרס Bilge Olgaç להישג יוצא דופן
* פרס המכשפה הצעירה

במסגרת הפסטיבל מוענק גם פרס FIPRESCI (Fédération Internationale de la Presse Cinématographique) (הפדרציה הבינלאומית למבקרי קולנוע)

בכל שנה נבחרת תמה לפסטיבל. למשל, בשנת 2005, התמה הייתה "אהבה", ובפסטיבל הוקרן בין יתר הסרטים הסרט של רונית אלקבץ ושלומי אלקבץ, "ולקחת לך אישה", אשר זכה באותה השנה בפרס FIPRESCI. בשנת 2010 הייתה התמה "רשע", והוקרנו סרטים המתמקדים בבעיות העומדות בפני נשים מקבוצות מוחלשות או שוליים שונות, ביניהן עובדות מין, מהגרות, פליטות, נשים עניות ולסביות.

הפסטיבל פועל גם על פי עקרונות פמיניסטיים של הנגשה, וכדי למנוע מהתכנים להפוך לאליטיסטיים. חלק מהסרטים מוקרנים בחינם, ובמהלך הפסטיבל נוהגים המבקרים לרכוש כרטיסים נוספים כדי לאפשר למחוסרי אמצעים גם להשתתף בפסטיבל.

## קישורים חיצוניים

* 
* פסטיבל המטאטא המעופף ה-5
* פסטיבל המטאטא המעופף ה-13
* פסטיבל המטאטא המעופף ה-17

## הערות שוליים

קטגוריה:פסטיבלים לסרטי נשים
קטגוריה:אסיה: פסטיבלי קולנוע
קטגוריה:פמיניזם בקולנוע
קטגוריה:אנקרה
קטגוריה:טורקיה: תרבות
קטגוריה:נשים בטורקיה
שלמה גולדברג

ממוזער|שלמה (ג'ינג'י) גולדברג|334x334 פיקסלים
**שלמה (ג'ינג'י) גולדברג** (נולד ב-16 בספטמבר 1956) הוא שחקן, בדרן, כותב, מגיש וסטנדאפיסט ישראלי.

## ביוגרפיה
גולדברג נולד בפולין לגולדה ופייבל גולדברג ועלה לישראל עם משפחתו כשהיה בן חודשיים. גדל ביפו, ולמד תיאטרון בבית הספר לאמנויות רננים בתל אביב. יש לו אח תאום.

החל את דרכו המקצועית בעולם הבידור ב"התיאטרון מארץ עוץ" כשהשתתף בהצגות הילדים "היידי בת ההרים" בשנת 1968 ו"חנהל'ה ושמלת השבת" בשנת 1971.

שירת בצה"ל בלהקת פיקוד המרכז בין השנים 1974–1977. לאחר סיום שירותו הצבאי, הופיע במשך שלוש שנים בהופעת יחיד ביחידות צה״ל השונות ברחבי ישראל מטעם הוועד למען החייל, ובהופעות סטנד-אפ בכל רחבי הארץ.

גולדברג מרצה בפני קבוצות, חברות, ארגונים ומוסדות על שימוש בהומור ככלי להתמודדות עם קשיים, מתחים וקונפליקטים בחיי העבודה ובחיי היומיום.

גולדברג רווק ומתגורר בתל אביב.

## קריירה מקצועית
### בתיאטרון
בשנת 1978 החל להופיע בהצגות ילדים במסגרת טדי הפקות. ב-1985 החל לשחק בתיאטרון חיפה במספר הצגות, בהן "העוזר", "הלם קרב" ו"מהומה רבה על לא דבר". בשנת 1990 השתתף במשך שנה בפרויקט התיאטרון של נולה צ'לטון.

### בטלוויזיה
בשנת 1975 השתתף בסדרת הילדים "גם אנחנו שופטים", במסגרת הטלוויזיה החינוכית. בשנות ה-80 וה-90 התארח כאמן סטנד-אפ בתוכניות בידור רבות, בהן "סופשבוע", "רשות הבידור" ומאוחר יותר "הראשון בבידור". כמו כן שיחק במספר סדרות טלוויזיה בתפקידי משנה: "פאפא", "הופה היי" ו"דני הוליווד".

### ברדיו
בשנות ה-80 היה חלק מצוות המשתתפים בתוכניות הרדיו "משיכת יתר". בנוסף הגיש פינה קבועה בתוכניות "לילה חי" ו"עשר קטנות".

### בקולנוע
גולדברג שיחק בסרטים הישראלים "דיזנגוף 99" (1979), "האיש שבא לקחת" (1981), "נורית 2" (1983), "ספר נשים" (1984), "חסמבה ושודדי הסוסים" (1985), "תלווה לי את אשתך" (1989), "אחד באפריל" (1989), "תסתכל לי בעיניים" (1999) ו"ולנטינוס" (2022).

## קישורים חיצוניים
* 

* 
* 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:סטנדאפיסטים ישראלים
קטגוריה:ישראלים ילידי פולין
קטגוריה:עולים בשנות ה-1950
קטגוריה:בוגרי בית הספר לאמנויות רננים
קטגוריה:חברי להקת פיקוד המרכז
קטגוריה:חברי צוות הווי פיקוד המרכז
קטגוריה:תל אביב-יפו: אישים
קטגוריה:ישראלים שנולדו ב-1956
מתקה

ממוזער|מפה של נדודי בני ישראל משנת 1641
**מִתְקָה** הוא שמו של מקום הנזכר במקרא כאחת מתחנות בני ישראל בעת מסעם במדבר לאחר יציאת מצרים.

בני ישראל הגיעו למתקה לאחר שהיו בתרח, וממתקה המשיכו לחשמונה, בדרכם לארץ ישראל, כפי המתואר בתורה: .

## מהות השם
בתרגום יונתן כתב שאותו מקום נקרא מתקה מאחר שמימי המקום היו מתוקים: .

## הערות שוליים

קטגוריה:נדודי בני ישראל במדבר: אתרים
קטגוריה:אתרי המקרא
יחסי אזרבייג'ן–בוליביה

**יחסי אזרבייג'ן–בוליביה** הם היחסים הדיפלומטיים שבין **[[אזרבייג'ן|הרפובליקה של אזרבייג'ן]]** לבין **[[בוליביה|המדינה הרב-לאומית של בוליביה]]**. 

היחסים בין המדינות כוננו רשמית ב-8 בנובמבר 1993. ב-8 באוגוסט 2017, שר החוץ הבוליבי ביקר בבאקו, שם נחתם בין הממשלות הסכם בדבר ביטול דרישות הוויזה.

## יחסים כלכליים

* בשנת 2016, שווי הסחורה שיוצאה מבוליביה לאזרבייג'ן הגיעה לסך 1.2 אלף דולר אמריקאי והיא כללה בד סרוג. באותה השנה, שווי הסחורה שיוצאה מאזרבייג'ן לבוליביה הגיעה לסך 692 דולר אמריקאי והיא כללה מכונות בעלות פונקציה אחת.
* בשנת 2011, שווי הסחורה שיוצאה מבוליביה לאזרבייג'ן הגיעה לסך 8.92 אלף דולר אמריקאי והיא כללה מסב כדורי. בשנת 2010, שווי הסחורה שיוצאה מאזרבייג'ן לבוליביה הגיעה לסך 1.02 אלף דולר אמריקאי והיא כללה טלפונים.

## ייצוג

* אזרבייג'ן אינה מיוצגת בבוליביה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת בארגנטינה.
* בוליביה אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת את בוליביה נמצאת בטורקיה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אפגניסטן–נורווגיה

**יחסי אפגניסטן–נורווגיה** הם היחסים הבילטרליים שבין **[[אפגניסטן|האמירות האיסלאמית של אפגניסטן]]** לבין **[[נורווגיה|ממלכת נורווגיה]]**. כ-10,475 תושבים אפגנים מתגוררים בנורווגיה. כחלק מכוח הסיוע הביטחוני הבינלאומי, שלחה נורווגיה מספר חיילים אל אפגניסטן שיעניקו סיוע ביטחוני במלחמת אפגניסטן.

## יחסים כלכליים

* בשנת 2016, שווי הסחורה שיוצאה מאפגניסטן לנורווגיה הגיעה לסך 176 אלף דולר אמריקאי והיא כללה שטיחים, מכונות הרמה, מכשירי חימום חשמליים, תכשיטים, פרי הדר, פירות יבשים ועוד. באותה שנה, שווי הסחורה שיוצאה מנורווגיה לאפגניסטן הגיעה לסך 1.37 מיליון דולר אמריקאי והיא כללה חלקי מטוסים, כלי תחבורה, טרקטורים, חלקי מכונות משרד, טלפונים, מחשבים, חוטים מבודדים, מכשירי חימום חשמליים, בטריות, דיו, סבון ועוד.
* בשנת 2015, שווי הסחורה שיוצאה מאפגניסטן לנורווגיה הגיעה לסך 135 אלף דולר אמריקאי והיא כללה שטיחים, פירות יבשים, תכשיטים, חוברות ועוד. באותה שנה, שווי הסחורה שיוצאה מנורווגיה לאפגניסטן הגיעה לסך 2.38 מיליון דולר אמריקאי והיא כללה משאיות, טרקטורים, טורבינות גז, טלפונים, מכשירי חימום חשמליים ועוד.

## ייצוג

* אפגניסטן מיוצגת בנורווגיה על ידי שגרירות שהיא מחזיקה באוסלו, בירת המדינה.
* עד אוגוסט 2021 נורווגיה הייתה מיוצגת באפגניסטן על ידי שגרירות שהיא החזיקה בקאבול, בירת המדינה. כיום אין נציגות נורווגית במדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נבחרת אסטוניה בכדורגל חופים

**הנבחרת הלאומית של אסטוניה בכדורגל חופים** מייצגת את אסטוניה בתחרויות כדורגל חופים בינלאומיות ונמצאת בפיקוחה של התאחדות הכדורגל האסטונית.

## הסגל הנוכחי
*סגל נכון לאליפות אירופה בכדורגל חופים 2017*

מאמן:  רנדו רנד

## שיא תחרותי
### מוקדמות גביע העולם בכדורגל חופים (אופ"א)

## קישורים חיצוניים
* הדף הרשמי של התאחדות כדורגל החופים האסטונית
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

אסטוניה
קטגוריה:אסטוניה: כדורגל
קטגוריה:נבחרות אסטוניה
הינו Melpha

**הינו Melpha** (באנגלית: **Hino Melpha**; ביפנית: **日野・メルファ**) הוא אוטובוס בינוני מתוצרת יצרנית הרכב היפנית **[[הינו מוטורס]]** בשיתוף "J-Bus"  אשר מיוצר משנת 1998 ועד היום.

דגמי "הינו Melpha" יוצאו.

דגמי האוטובוסים **[[איסוזו גאלה מיו]]** מתוצרת יצרן הרכב היפני איסוזו, מבוססים על דגמי "הינו Melpha".
## דגמים
* "Melpha 7 7m " (קוד דגם: KK-CH1JFEA) - יוצר בין השנים 1998–2004
* "Melpha 9 9m " (קוד דגם:KK-RR1JJFA) - יוצר בין השנים 1999–2004
* "Melpha 9m " - מיוצר משנת 2004 ועד היום (קוד דגם: PB-RR7JJAA שנת 2004, קוד דגם: BDG-RR7JJBA, שנת 2007, קוד דגם: SDG-RR7JJCA, שנת 2011)

## דרגות גימור
* לשימוש תיירותי: "דה-לוקס", "סופר דה-לוקס"
* לשימוש פרטי: "סלון מלכותי"

## תמונות

קובץ:KumanoKotsu 172.jpg|"הינו Melpha"
קובץ:Saroma town bus Ki200Z 0146rear.JPG|"הינו Melpha"
קובץ:NikkoTDB6213.JPG|"הינו Melpha"


## ראו גם
* הינו פונקו
* הינו HS3KRK

## קישורים חיצוניים

* 
* 
## הערות שוליים

Melpha
קטגוריה:כלי רכב שהושקו ב-1998
קטגוריה:כלי רכב יפניים
תרח (אתר מקראי)

ממוזער|מפה של נדודי בני ישראל משנת 1641
**תרח** הוא שמו של מקום הנזכר במקרא כאחת מתחנות (ה-24 במספר) בני ישראל במסעם לאחר יציאת מצרים. 

בני ישראל הגיעו מתחת לתרח, ומשם המשיכו למתקה: .

קטגוריה:נדודי בני ישראל במדבר: אתרים
קטגוריה:אתרי המקרא
הארגון הבין-לאומי לנשים בטלוויזיה ובקולנוע

ממוזער|300 פיקסלים|שמאל|לוגו הארגון
**הארגון הבין-לאומי לנשים בטלוויזיה ובקולנוע** (באנגלית: **Women In Film & Television International - WIFTI**) הוא ארגון רשת גלובלית של מלכ"רים אשר הוקם בשנת 1997, ואשר מוקדש לקידום התפתחות מקצועית והישגים של נשים שעובדות בכל התחומים של קולנוע, וידאו, וענפי תקשורת אחרים מבוססי מסך.

## מטרות
* לשפר את הנראות הבינלאומית של נשים בתעשיית הבידור
* לעודד ולהקל על תקשורת ושיתוף פעולה בינלאומי
* לפתח פרויקטים בינלאומיים ויוזמות נועזות
* לעורר התפתחות מקצועית ופיתוח הזדמנויות נטוורקינג גלובליים עבור נשים
* לקדם ולתמוך בפיתוח הסניפים השונים
* להכיר בהישגים של נשים בכל תחומי התעשייה
* לעודד גיוון וייצוג חיובי של נשים בתקשורת ברחבי העולם

## היסטוריה
נשים בקולנוע לוס אנג'לס נוסדה בשנת 1973 על ידי טיצ'י וילקרסון קאסל. לאחר שמספר ארגוני נשים בקולנוע הוקמו במגוון ערים ברחבי העולם, הן התלכדו תחת ארגון המטרייה WIFTI, באמצע שנות ה-1990.

## תוכניות
* נשים בקולנוע לוס אנג'לס מעניקה כל שנה את פרסי קריסטל + לוסי לנשים בקולנוע. ב-1988, העמותה העניקה את פרס ליליאן גיש להצטיינות בבימוי סדרות.
* מאז 2004, קרן נשים בקולנוע מנהלת קרן לגימור סרטים התומכת בסרטים מאת או על נשים
* בארצות הברית ישנם 22 ארגונים שותפים של WIFTI.
* נשים בסרטים ובווידאו, בוושינגטון די סי, מעניקה מדי שנה מאז 1994 את פרס "נשים של חזון" (Women of Vision) בהכרה בהישגים יצירתיים וטכניים של נשים בתקשורת. הארגון גם עורך פסטיבל סרטים שנתי.
* תצוגת הסרט הקצר של נשים בקולנוע ובטלוויזיה, או WIFTI Short-Case, היא אירוע הדגמה של היצירתיות, חזון ואמנות של חברות WIFTI.
* כנסים בינלאומיים של WIFTI נערכים של שנתיים.

## סניפים
: בארגון יותר מ-40 סניפים ו-10,000 חברות.:

## ראו גם

* עקרון דרדסית
* פרסי קריסטל + לוסי לנשים בקולנוע

## קישורים חיצוניים
* 

## הערות שוליים

קטגוריה:ארגוני נשים
קטגוריה:נשים בקולנוע
קטגוריה:נשים בתקשורת
קטגוריה:נשים בטלוויזיה
יחסי אפגניסטן – קוריאה הדרומית

**יחסי אפגניסטן–קוריאה הדרומית** הם היחסים הדיפלומטיים שבין **[[אפגניסטן|האמירות האיסלאמית של אפגניסטן]]** לבין **[[קוריאה הדרומית|הרפובליקה של קוריאה]]**. היחסים בין המדינות כוננו רשמית בשנת 1973.

## יחסים כלכליים
* בשנת 2016, שווי הסחורה שיוצאה מאפגניסטן לקוריאה הדרומית הגיעה לסך 17 אלף דולר אמריקאי והיא כללה חלקי מוטות חשמליים, מיקרופונים, שנאים, מוצרי פלסטיק, עטים, מוצרים אפויים ועוד. באותה שנה, שווי הסחורה שיוצאה מקוריאה הדרומית לאפגניסטן הגיעה לסך 81.8 מיליון דולר אמריקאי והיא כללה מים בטעמים, טבק מגולגל, נפט מזוקק, חליפות, מכוניות, אוטובוסים, אופניים, חלקי רכב ועוד.
* בשנת 2015, שווי הסחורה שיוצאה מאפגניסטן לקוריאה הדרומית הגיעה לסך 69 אלף דולר אמריקאי והיא כללה טרוורטין, שיש, גבס, חוברות, מכסי פלסטיק, בגדים משומשים, אבני בניין ועוד. באותה שנה, שווי הסחורה שיוצאה מקוריאה הדרומית לאפגניסטן הגיעה לסך 96 מיליון דולר אמריקאי והיא כללה טבק מגולגל, מים בטעמים, תה, חלב, מכוניות, אוטובוסים, חלקי רכב, מוצרי טקסטיל ועוד.

## ייצוג
* אפגניסטן מיוצגת בקוריאה הדרומית על ידי שגרירות שהיא מחזיקה בסיאול, בירת המדינה.
* קוריאה הדרומית יוצגה באפגניסטן על ידי שגרירות שהיא מחזיקה בקאבול, בירת המדינה. לאחר נפילת קאבול בידי הטאליבן השגרירות נסגרה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ